تبریز اونیورسیته‌سی تورک دیلی و ادبیاتی گروبو باشقانی احمد فرشبافیان ایرنا ایله مصاحبه‌سینده، "بو بؤلوم اوچون 40 نفرلیک بیر ظرفیت اعلام ائدیلمیشدی آنجاق 80-82 نفر بو بؤلومو سئچدی" دئدی.
فرشبافیان، بو بؤلومو سئچن 82 نفردن 40 نفرینین اونیورسیته‌یه معرفی ائدیلدیگینی و 29 نفرین ایسه بو بؤلومه آد یازدیردیغینی بیلدیردی. فرشبافیانین سؤزلرینه گؤره، تورک دیلی و ادبیاتی بؤلومو اوچون هله‌لیک درس کتابلاری تنظیم ائدیلمه‌میش آنجاق مؤوجود قایناقلار هر درس اوچون بلیرلنمیش و خوجالار بو قایناقلار ایچیندن درسلری سئچیب، اؤیرنجیلره سوناجاقلار.
بؤلومده آد یازدیرانلارین هامیسینین آذربایجان بؤلگه‌سیندن اؤلدوغو و بو بؤلومده فارس اؤیرنجینین اولمادیغی بیلدیریلیر.
